Ahmad Khatib Al-Minangkabawi

Syaikh Ahmad Khatib Al-Minangkabawi Rahimahullah adolah ulama basa Indonesia nan pernah manjadi guru, khatib sarato imam basa di Masjidil Haram, sakaligus Mufti Mazhab Syafi'i pado akhia abaik ka-19 jo awal abaik ka-20. Baliau mamiliki peranan pantiang di Mekkah al Mukarramah sarato di sinan manjadi guru para ulama Indonesia.

Riwayaik 
Namo langkoknyo adolah Ahmad Khatib bin Abdul Latif al-Minangkabawi, laia di Koto Tuo Balai Gurah, IV Angkek Canduang, Agam, Sumatera Barat, Hindia Balando pado hari Sinayan 6 Dzulhijjah 1276 H (1860 Masehi) lalu wafaik di Mekkah hari Sinayan 8 Jumadil Awal 1334 H (1916 M).
 
Awal barado di Mekkah, baliau baguru ka babarapo ulama takamuko di sinan sarupo Sayyid Bakri Syatha, Sayyid Ahmad bin Zaini Dahlan, sarato Syekh Muhammad bin Sulaiman Hasbullah al-Makkiy.

Banyak murik Syaikh Khatib nan diajaan fiqih Syafi'i. Kelak di kudian hari mareka manjadi ulama-ulama basa di Indonesia, sarupo Abdul Karim Amrullah (Haji Rasul) ayah dari Buya Hamka; Syaikh Muhammad Jamil Jambek, Bukittinggi; Syaikh Sulaiman Ar-Rasuli, Canduang, Bukittinggi, Syaikh Muhammad Jamil Jaho Padang Panjang, Syaikh Abbas Qadhi Ladang Laweh Bukittinggi, Syaikh Abbas Abdullah Padang Japang Suliki, Syaikh Khatib Ali Padang, Syaikh Ibrahim Musa Parabek, Syaikh Mustafa Husein, Purba Baru, Mandailiang, sarato Syaikh Hasan Maksum, Medan. Indak katinggalan pulo K.H. Hasyim Asy'ari jo K.H. Ahmad Dahlan, duo ulama nan masiang-masiang mandirian organisasi Islam nan paliang gadang di Indonesia, Nahdatul Ulama (NU) jo Muhammadiyah, marupoan murik dari Syaikhul Ahmad Khatib Rahimahullah.

Syaikhul Ahmad Khatib Rahimahullah adolah tiang tangah dari mazhab Syafi'i dalam dunia Islam pado pamuloan abaik ka XX. Baliau dikana pulo sabagai ulama nan sangaik paduli jo pancerdasan umaik. Imam Masjidil Haram ko adolah ilmuwan nan manguasoi Ilmu Fiqih, sijarah, aljabar, Ilmu Falak, Ilmu Ituang, sarato Ilmu Ukua (geometri).

Karya 
Karya-karya Syaikh Ahmad Khatib dalam bahaso ’Arab:

 Hasyiyah An Nafahat ‘ala Syarhil Waraqat lil Mahalli
 Al Jawahirun Naqiyyah fil A’malil Jaibiyyah
 Ad Da’il Masmu’ ‘ala Man Yuwarritsul Ikhwah wa Auladil Akhwan Ma’a Wujudil Ushul wal Furu’
 Raudhatul Hussab
 Mu’inul Jaiz fi Tahqiq Ma’nal Jaiz
 As Suyuf wal Khanajir ‘ala Riqab Man Yad’u lil Kafir
 Al Qaulul Mufid ‘ala Mathla’is Sa’id
 An Natijah Al Mardhiyyah fi Tahqiqis Sanah Asy Syamsiyyah wal Qamariyyah
 Ad Durratul Bahiyyah fi Kaifiyah Zakati Azd Dzurratil Habasyiyyah
 Fathul Khabir fi Basmalatit Tafsir
 Al ‘Umad fi Man’il Qashr fi Masafah Jiddah
 Kasyfur Ran fi Hukmi Wadh’il Yad Ma’a Tathawuliz Zaman
 Hallul ‘Uqdah fi Tashhihil ‘Umdah
 Izhhar Zaghalil Kadzibin fi Tasyabbuhihim bish Shadiqin
 Kasyful ‘Ain fi Istiqlal Kulli Man Qawal Jabhah wal ‘Ain
 As Saifu Al Battar fi Mahq Kalimati Ba’dhil Aghrar
 Al Mawa’izh Al Hasanah Liman Yarghab minal ‘Amal Ahsanah
 Raf’ul Ilbas ‘an Hukmil Anwat Al Muta’amil Biha Bainan Nas
 Iqna’un Nufus bi Ilhaqil Anwat bi ‘Amalatil Fulus
 Tanbihul Ghafil bi Suluk Thariqatil Awail fima Yata’allaq bi Thariqah An Naqsyabandiyyah
 Al Qaulul Mushaddaq bi Ilhaqil Walad bil Muthlaq
 Tanbihul Anam fir Radd ‘ala Risalah Kaffil ‘Awwam
 Hasyiyah Fathul Jawwad dalam 5 jilid
 Fatawa Al Khathib ‘ala Ma Warada ‘Alaih minal Asilah
 Al Qaulul Hashif fi Tarjamah Ahmad Khathib bin ‘Abdil Lathif
 Adapun nan berbahasa Melayu adolah:
 Mu’allimul Hussab fi ‘Ilmil Hisab
 Ar Riyadh Al Wardiyyah fi [Ushulit Tauhid wa] Al Fiqh Asy Syafi’i
 Al Manhajul Masyru’ fil Mawarits
 Dhaus Siraj Pado Menyatakan Cerita Isra’ dan Mi’raj
 Shulhul Jama’atain fi Jawaz Ta’addudil Jumu’atain
 Al Jawahir Al Faridah fil Ajwibah Al Mufidah
 Fathul Mubin Liman Salaka Thariqil Washilin
 Al Aqwal Al Wadhihat fi Hukm Man ‘Alaih Qadhaish Shalawat
 Husnud Difa’ fin Nahy ‘anil Ibtida’
 Ash Sharim Al Mufri li Wasawis Kulli Kadzib Muftari
 Maslakur Raghibin fi Thariqah Sayyidil Mursalin
 Izhhar Zughalil Kadzibin
 Al Ayat Al Bayyinat fi Raf’il Khurafat
 Al Jawi fin Nahw
 Sulamun Nahw
 Al Khuthathul Mardhiyyah fi Hukm Talaffuzh bin Niyyah
 Asy Syumus Al Lami’ah fir Rad ‘ala Ahlil Maratib As Sab’ah
 Sallul Hussam li Qath’i Thuruf Tanbihil Anam
 Al Bahjah fil A’malil Jaibiyyah
 Irsyadul Hayara fi Izalah Syubahin Nashara
 Fatawa Al Khathib dalam versi bahaso Melayu

Rujuakan 

Ahli Falak Indonesia
Ulama Indonesia
Ulama Minangkabau
Tokoh Minangkabau
Tokoh dari Agam